Duisende betoog vir #ZumaMustFallDie optog in Kaapstad. Foto: Chantall Presence/ANA ŉ Paar honderd mense het in Kaapstad op die hoek van Keizersgracht en Chapelstraat bymekaargekom en deur die strate begin stap. Die optoggangers het geëis dat Zuma “die regte ding doen en bedank”. Die #ZumaMustFall-beweging het deur middel van sosiale media ook optogte in Johannesburg en so ver as Groblersdal in Limpopo gereël. “Suid-Afrika, ons het een gemeenskaplike vyand en dit is nie mekaar nie. Ons velkleur of die kleur van ons politieke alliansie is nie ons vyand nie. Ons het een rede om te verenig en dit is ons vryheid,” het die organiseerders van die byeenkomste gesê. Verteenwoordigers van talle politieke partye, insluitend die ACDP en Cope, het ook aan die Kaapse optog deelgeneem.